CELEX: 62008TN0259
Language: fi
Date: 2008-07-02 00:00:00
Title: Asia T-259/08: Kanne 2.7.2008 — Global Digital Disc v. komissio

25.10.2008   
            
            
               FI
            
            
               Euroopan unionin virallinen lehti
            
            
               C 272/27
            
         Kanne 2.7.2008 — Global Digital Disc v. komissio
   (Asia T-259/08)
   (2008/C 272/53)
   Oikeudenkäyntikieli: saksa
   Asianosaiset
   
      Kantaja: Global Digital Disc GmbH & Co. KG (Ottendorf-Okrilla, Saksa) (edustaja: asianajaja D. Ehle)
   
      Vastaaja: Euroopan yhteisöjen komissio
   Vaatimukset
   
               —
            
            
               vastaaja on velvoitettava suorittamaan kantajalle vahingonkorvausta 8 025 495,25 euroa 8 prosentin korkoineen 1.1.2008 alkaen
            
         
               —
            
            
               on todettava, että vastaaja on velvollinen korvaamaan kantajalle myös 1.1.2008 alkaen syntyneen ja vielä syntyvän vahingon korkoineen
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii vahingon korvaamista, jonka se väittää aiheutuneen siitä, että komissio ei asettanut Kiinan kansantasavallasta, Hongkongista ja Malesiasta peräisin olevien kirjoitettavien CD-levyjen (CD+/-R-levyjen) tuonnille väliaikaisia ja lopullisia polkumyyntitulleja ja päätti niiden tuontia koskevan polkumyynnin vastaisen menettelyn 3.11.2006 tekemällään päätöksellä (1).
   Kantaja on yritys, jonka kotipaikka on Saksassa ja joka tuottaa kirjoitettavia CD- ja DVD-levyjä.
   Kantaja esittää kanteensa perusteluissa, että vastaaja on rikkonut hallinnollisella ja normatiivisella toiminnallaan Kiinan kansantasavallasta, Hongkongista ja Malesiasta peräisin olevien kirjoitettavien CD-levyjen tuontia koskevan polkumyynnin vastaisen menettelyn aikana, sen päättämiseen saakka ja sen jälkeen useaan otteeseen ja riittävän ilmeisellä tavalla ylempiä, polkumyynnin vastaisen lainsäädännön säännöksiä, joiden tulisi antaa oikeuksia kantajalle. Kantaja esittää edelleen, että nämä komission riittävän ilmeiset oikeudenloukkaukset ovat aiheuttaneet sille huomattavaa vahinkoa. Lopuksi se väittää, että ilmeisten oikeudenloukkausten ja jo aiheutuneen ja vielä odotettavissa olevan vahingon välillä on välitön syy-yhteys.
   
      (1)  Tiettyjen Kiinan kansantasavallasta, Hongkongista ja Malesiasta peräisin olevien kirjoitettavien CD-levyjen (CD+/-R-levyjen) tuontia koskevan polkumyynnin vastaisen menettelyn päättämisestä 3.11.2006 tehty komission päätös 2006/753/EY (EUVL L 305, s. 15).